b'\n_START_ARTICLE_\nGigantti\n_START_PARAGRAPH_\nGigantit (m.kreik. \xce\x93\xce\xaf\xce\xb3\xce\xb1\xce\xbd\xcf\x84\xce\xb5\xcf\x82, G\xc3\xadgantes) olivat kreikkalaisessa mytologiassa soturihahmoisia j\xc3\xa4ttil\xc3\xa4isi\xc3\xa4, jotka Gaia synnytti tultuaan raskaaksi Kronoksen leikkaamasta Uranoksen peniksest\xc3\xa4 tihkuneista veripisaroista. Gigantit olivat k\xc3\xa4\xc3\xa4rmejalkaisia ja taruissa he olivat usein jumalien vastustajia._NEWLINE_Gigantit yrittiv\xc3\xa4t saada jumalat vapauttamaan titaanit Tartaroksesta. T\xc3\xa4m\xc3\xa4n seurauksena gigantit hy\xc3\xb6kk\xc3\xa4siv\xc3\xa4t Zeusta ja muita Olympoksen jumalia vastaan taistelussa, jota kutsuttiin Gigantomakhiaksi, mutta heid\xc3\xa4t kuitenkin ly\xc3\xb6tiin Herakleen avulla.'